Glváč, Martin, minister obrany SR (2015-03-19):
Vážená pani predsedajúca, poslankyne, poslanci, ja určite pánovi poslancovi Hlinovi odpoviem aj písomne, ale nedá mi nereagovať, pretože do ďalšej schôdze je mesiac a budeme takýchto podobných názorov počuť veľmi veľa, tak aspoň v krátkosti na niektoré ale naozaj hlúposti, ktoré boli v tejto reči použité. A musím povedať, že neberte to osobne, pretože ja na rozdiel od mnohých vás ja mám s pánom poslancom Hlinom, si myslím, veľmi dobrý vzťah. A keď sme mali akýkoľvek problém, vždycky sme vedeli si to do očí povedať aj sa vyhádať. Aj berte túto našu debatu ako vcelku priateľskú a konštruktívnu. Len chcem povedať, že škodí to potom celému projektu a, myslím si, aj množstvu ľudí aj tej práci, ktorá bola odvedená za posledné obdobie pri akvizícii vrtuľníkov, a myslím si, že je to jedna z najväčších akvizícií za posledné roky, modernizačných akvizícií, ktoré môžu aj naše ozbrojené sily posunúť naozaj dopredu aj v rámci aliancie. A veľmi si za ňou stojím. A chcem vám povedať, že, po prvé, každý pseudoodborník či už zo Slovenska a teraz najnovšie z Česka, ktorý aj bez identity si napíše hocijaký blog, píše a cituje teraz stránku Kongresu, Pentagónu a podobne. Chcem vám povedať, prečo sa píše niekde, a ja som povedal, nebude to viac ako 300 mil., nebude to viac ako 300 mil. Prečo sa uvádza nie 400 mil., ale 450 mil.? Pretože výbor, vláda a následne Kongres, schválili, nie my sme schválili, rámec, keby sme chceli pokračovať v tom procese, keby sme chceli viac motorov, väčšiu logistickú základňu, väčšie vybavenie, tak aby každý raz nemusela vláda, výbor amerického Kongresu a Kongres rozhodovať o tom. To znamená, keďže je to tak výhodné, že je to vlastne dotované vládou Spojených štátov, to znamená, preto to musí schváliť Kongres, lebo je to prenos technológií, tak schválili rámec 450 mil. dolárov. A hovorí sa tam o štrnástich vrtuľníkoch, osemnástich motoroch. To neznamená, že my ideme kupovať 14 vrtuľníkov, 18 motorov a neviem čo všetko. A naozaj to si špecifikujú ozbrojené sily. To znamená prvú dezinformáciu. Áno, vrtuľník Sikorsky Black Hawk je ale nie bojový. V prvom rade hovoríme, je to viacúčelový vrtuľník, ktorý plní funkcie bojového vrtuľníka. Pýtam sa, a ja vám to zdôvodním potom aj písomne a napíšem vám to, aké máme dnes bojové vrtuľníky. Žiadne, Mi-24 boli vylúčené, boli zlikvidované alebo sú tam, stoja tam v Prešove. Dneska máme nula, žiadny. Tento má, samozrejme, predprípravu na to, aby mohol byť bojovým vrtuľníkom. Takisto by ste tu stáli a takisto by ste ma interpelovali, prečo predtým, ako vycvičíme pilotov, keď to má byť postupná obmena, pretože beriem to ako naozaj rozhodnutie o tom, že prechádzame od závislosti od jedného dodávateľa, v tomto prípade Ruskej federácie, na západnú techniku po obdobie 6 rokov, ešte s ministrom financií a s premiérom dohodnem, že každý rok bude už zakomponovaná do rozpočtu presne tá zmluva, keď ju dohodneme a keď ju docizelujeme, ja si myslím, že do dvoch týždňov by to už mohlo byť definitívne hotové, tak bude premietnutá do rozpočtov, tak najprv potrebujeme vrtuľníky, najprv potrebujeme logistickú základňu k tomu, samozrejme. K tomu potrebujeme vycvičiť pilotov. Snáď nekúpime najprv rakety a výzbroj? Pritom prvý vrtuľník nám dôjde do konca roka 2015 alebo na jar 2016, potom nám dôjdu tri a postupne ako nám Mi-17, pričom tie nie sú bojové vrtuľníky, budú dochádzať, tak ich postupne budeme zamieňať za túto západnú techniku. Tak prvé, čo kúpime, sú rakety. Absolútne s vami nesúhlasím. Je to viacúčelový vrtuľník, ktorý má parametre bojového vrtuľníka. U mňa minulú stredu bol minister obrany Rakúska, Rakúska ako neutrálneho štátu. Takisto najprv priamo a následne cez FMS nakúpil podobné vrtuľníky. Viete, sú obmedzenia neutrálnej krajiny, aj pre nich sú tieto vrtuľníky najlepšie odskúšané vo všetkých krajinách. Áno, myslím si, kolega Gál na brannobezpečnostnom výbore hovoril, áno, sú tu nejakí Taliani a podobne. Áno, taká pseudovládna ponuka prišla, bola skôr firemná na AgustaWestland. Ale keďže hovoríme o viacúčelových naozaj, ktoré sa dajú využiť aj ako následne bojové, tak je ZUZANA 2, ktorú máme. A my jednu takú vyvinieme. A teraz my si ju zavedieme do armády. A, potom, chodíme s ňou po výstavách. Tak nechceme, aby sme kupovali takýto vrtuľník. Talianska armáda možno jeden alebo dva kusy má také, inak ich majú len Navy alebo pohraničná stráž. To znamená, kupujeme odskúšaný, zavedený vrtuľník, ale ešte ho nekupujeme, samozrejme, máme pripravenú zmluvu, ale, hovorím, v intenciách, o ktorých hovoríme. A teraz, keď hovorím, viacúčelový, takže, poďme, preprava osôb, v tomto prípade vojakov, preprava civilných osôb, domáci krízový manažment, použiteľné v zahraničnom krízovom manažmente, MEDEVAC, to znamená prevod ranených, hasenie, všetky spôsoby a následne možnosť dozbrojenia, keď budeme spôsobilí a mať tento vrtuľník v plných počtoch v ozbrojených silách Slovenskej republiky, podotýkam, nie v armáde Slovenskej republiky, aj keď uznávam, že aj ja sa niekedy pomýlim ešte z minulosti. To je len taká prvá reakcia, lebo nedalo mi nereagovať, hoci takto nekonáme, ale dostanete to aj písomne. Ale som rád, že ste aj v tomto čase túto interpeláciu použili. Ďakujem veľmi pekne.